
Grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi"
Izdoti saskaņā ar Valsts informācijas sistēmu likuma 5. panta 1.2 daļu un 13. panta pirmo daļu
· Izdarīt Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi" (Latvijas Vēstnesis, 2024, 27. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. informācijas resurss – institūcijas rīcībā esošs tematiski saistītas, strukturētas informācijas kopums, kurš ir iekļauts informācijas sistēmā;".
· 2. Svītrot 2.5. apakšpunktu.
· 3. Papildināt ar 2.6.1 apakšpunktu šādā redakcijā:
· "2.6.1 atribūts – datu lauks, kas apraksta datu objektu;".
· 4. Izteikt 2.7. apakšpunktu šādā redakcijā:
· "2.7. datu objekts – atribūtu kopums, kuri raksturo objektu elektroniskā formā;".
· 5. Izteikt 2.11. apakšpunktu šādā redakcijā:
· "2.11. elektroniskā vienošanās – vienošanās, ko, izmantojot resursu un pakalpojumu sistēmas funkcionalitāti, noslēdz informācijas un komunikācijas tehnoloģiju pakalpojuma sniedzējs ar informācijas un komunikācijas tehnoloģiju pakalpojuma saņēmēju;".
· 6. Papildināt ar 2.12. apakšpunktu šādā redakcijā:
· "2.12. monitoringa dati – dati par izmaiņu faktu attiecīgajā atribūtā un tie nesatur datus, kuros notikušas izmaiņas;".
· 7. Papildināt ar 2.13. apakšpunktu šādā redakcijā:
· "2.13. monitoringa pakalpojums – informācijas pakalpojums, kura rezultātā institūcija saņem monitoringa datus un, ja institūcijai ir tiesības iegūt noteiktus atribūtus pēc monitoringa datu iegūšanas, tad arī attiecīgos atribūtus."
· 8. Izteikt 3. punktu šādā redakcijā:
· "3. Resursu un pakalpojumu sistēma ir valsts informācijas sistēma un valsts platforma, kuras pārzinis ir Valsts digitālās attīstības aģentūra (turpmāk – aģentūra) un kas nodrošina:
· 3.1. datu apkopošanu, reģistrēšanu un uzturēšanu par valsts pārvaldes digitālajām tehnoloģijām, informācijas resursiem, valsts pārvaldes pakalpojumiem, dzīves situācijām, valsts digitālo tehnoloģiju infrastruktūru un informācijas sistēmām;
· 3.2. pieteikumu iesniegšanu un elektroniskās vienošanās slēgšanu starp institūcijām par informācijas un komunikācijas tehnoloģiju pakalpojumiem."
· 9. Izteikt 4. punktu šādā redakcijā:
· "4. Viedās administrācijas un reģionālās attīstības ministrija (turpmāk – ministrija) uzrauga un koordinē informācijas un komunikācijas tehnoloģiju resursu un informācijas un komunikācijas tehnoloģiju pakalpojumu reģistrāciju resursu un pakalpojumu sistēmā."
· 10. Izteikt 6.3.1. apakšpunktu šādā redakcijā:
· "6.3.1. lūgumu, sūdzību, priekšlikumu vai jautājumu pieteikumi;".
· 11. Svītrot 6.3.4. apakšpunktu.
· 12. Svītrot 6.3.5. apakšpunktu.
· 13. Svītrot 6.3.6. apakšpunktu.
· 14. Svītrot 15.4. apakšpunktu.
· 15. Svītrot 21.1.4. apakšpunktu.
· 16. Izteikt 21.2. apakšpunktu šādā redakcijā:
· "21.2. informācijas un komunikācijas tehnoloģiju pakalpojums:
· 21.2.1. (Svītrots)
· 21.2.2. (Svītrots)
· 21.2.3. informācijas pakalpojums."
· 17. Izteikt 28. punktu šādā redakcijā:
· "28. Aģentūra elektronisko vienošanos uzglabā 24 mēnešus resursu un pakalpojumu sistēmā pēc tam, kad vienošanās starp attiecīgo informācijas un komunikācijas tehnoloģiju pakalpojuma sniedzēju un informācijas un komunikācijas tehnoloģiju pakalpojuma saņēmēju ir beigusies."
· 18. Svītrot 29. punktu.
· 19. Izteikt 30. punktu šādā redakcijā:
· "30. Informāciju resursu un pakalpojumu sistēmā reģistrē, aktualizē un dzēš attiecīgā institūcija."
· 20. Izteikt 33. punktu šādā redakcijā:
· "33. Sūdzību pieteikumu aprite informācijas un komunikācijas tehnoloģiju pakalpojumiem notiek, vēršoties pie attiecīgā informācijas un komunikācijas tehnoloģiju pakalpojuma sniedzēja, izmantojot resursu un pakalpojumu sistēmas funkcionalitāti."
· 21. Papildināt ar 33.1 punktu šādā redakcijā:
· "33.1 Lūgumu, sūdzību, priekšlikumu vai jautājumu pieteikumu aprite valsts pārvaldes pakalpojumiem notiek, vēršoties pie attiecīgā valsts pārvaldes pakalpojuma turētāja, izmantojot resursu un pakalpojumu sistēmas funkcionalitāti."
· 22. Papildināt ar 33.2 punktu šādā redakcijā:
· "33.2 Šo noteikumu 33. punktā minētais informācijas un komunikācijas tehnoloģiju pakalpojuma sniedzējs sniedz atbildi sūdzības pieteikuma iesniedzējai institūcijai termiņā, kurš ir noteikts pakalpojuma līmeņa vienošanās nosacījumos, bet ne vēlāk kā viena mēneša laikā, izmantojot resursu un pakalpojumu sistēmas funkcionalitāti."
· 23. Izteikt 34.1. apakšpunktu šādā redakcijā:
· "34.1. informācijas un komunikācijas tehnoloģiju pakalpojuma saņēmējs izveido elektroniskās vienošanās projektu un paziņo par to informācijas un komunikācijas tehnoloģiju pakalpojuma sniedzējam izmantojot resursu un pakalpojumu sistēmu;".
· 24. Izteikt 36. punktu šādā redakcijā:
· "36. Ja elektroniskā vienošanās resursu un pakalpojumu sistēmā noslēgta starp institūcijām par datu apjomu informācijas pakalpojuma vai monitoringa pakalpojuma nodrošināšanai, izmantojot Datu izplatīšanas un pārvaldības platformu, elektroniskās vienošanās saturā norāda:
· 36.1. vienošanās numuru;
· 36.2. pakalpojuma nosaukumu;
· 36.3. vienošanās nosaukumu;
· 36.4. pakalpojuma saņemšanas pamatojumu;
· 36.5. pakalpojuma līmeņa vienošanās nosacījumus;
· 36.6. izvēlētos informācijas pakalpojuma atribūtus, ja attiecināms;
· 36.7. izvēlētos monitorējamos atribūtus monitoringa pakalpojumam, ja attiecināms;
· 36.8. izvēlēto atribūtu sarakstu, ko datu saņēmējs ir tiesīgs iegūt pēc monitoringa datu iegūšanas monitoringa pakalpojuma rezultātā, ja attiecināms;
· 36.9. datu izmantošanas mērķi;
· 36.10. vienošanās izbeigšanas termiņu;
· 36.11. informāciju par to, vai vienošanās izbeidzama, savstarpēji vienojoties;
· 36.12. parakstīšanas datumu;
· 36.13. informāciju par pakalpojuma saņēmēju un pakalpojuma sniedzēju:
· 36.13.1. institūcijas nosaukums un reģistrācijas numurs;
· 36.13.2. institūcijas paraksttiesīgās personas vārds, uzvārds un amats."
· 25. Izteikt 37. punktu šādā redakcijā:
· "37. Šo noteikumu 36.punktā minētās elektroniskās vienošanās saturā iekļautā informācija pēc Datu izplatīšanas un pārvaldības platformas pieprasījuma nekavējoties tiek nodota Datu izplatīšanas un pārvaldības platformai attiecīgās datu aprites vai monitoringa datu nodrošināšanai."
· 26. Izteikt V nodaļas nosaukumu šādā redakcijā:
· "V. Noslēguma jautājumi".
· 27. Papildināt ar 39. punktu šādā redakcijā:
· "39. Noteikumu 36.7. un 36.8. apakšpunkti stājas spēkā 2026. gada 1. maijā."

